Kosketuskohta - Charles Stanley
Jaamme ilosanomaa koko maailmaan.
Seuraavaksi: Kuinka saat työstäsi kaiken irti?
Pidätkö työstäsi vai haluaisitko tehdä jotain muuta?
Tunnetko saavuttavasi jotain vai tuntuuko siltä, -
että olet umpikujassa ja haluat vaihtaa ammattia?
Näetkö itsesi hyvänä työntekijänä? Annatko parhaasi?
Pitävätkö ihmiset sinua kristittynä? Annatko täyden panoksen työssäsi?
Jotkut ihmiset heräävät joka aamu innoissaan päivän haasteista.
He ovat innokkaita nähdessään, mitä saavat aikaan.
Sitten on niitä ihmisiä, jotka katsovat työtään kuin sairautta:
Pysy niin kaukana kuin voit, äläkä mene jos ei ole pakko -
ja tee vain tarvittava.
Raamattu kertoo paljon työstä.
Esimerkiksi: kuusi päivää tee työtä, seitsemäs päivä on lepopäivä.
Raamattu sanoo, että työ tuottaa voittoa.
Ja myös, että jos löytää hyvän ja ahkeran miehen, -
löytää miehen, joka menestyy ja seisoo kuninkaiden edessä.
Kun ajattelen Raamatun kirjoituksia työstä, -
mieleeni tulee Jumalan käsky tehdä työtä.
Tässä sanomassa haluan puhua siitä, kuinka saada työstä kaikki irti.
Jos kysyn, miten saa eniten irti työstään, useimmat sanovat: -
"Minua kiinnostaa erityisesti se, paljonko se tuottaa."
Sanon tästä pari kolme asiaa.
Kukaan ei syytä sinua, jos et halua tehdä kaikkea, mitä voit.
Jos ajattelet lyhytnäköisesti, että teet työtä vain ansaitaksesi, -
olet lyhytnäköinen työsi suhteen.
Jos se on ainoa asia mielessäsi, -
menetät Jumalan tarkoituksen siinä työpaikassa.
Jäät vaille Jumalan varaamia siunauksia.
Työ on enemmän kuin rahan tienaamista.
Ajattele, että sinulla on etuoikeus kasvaa -
taitojesi, kykyjesi ja Jumalan antamien lahjojen osalta.
Ajattele, että Jumala rakentaa luonnettasi -
jos kohtaat haasteita, joita et muualla kohtaisi.
Ajattele saavutuksen tunnetta, joka rakentaa itsetuntoasi.
Ajattele sitä, että rakennat ihmissuhteita -
ja opit olemaan toisten kanssa, rohkaisten ja saaden rohkaisua.
Annat myös oman panoksesi toisten elämään.
Työ on muutakin kuin rahan ansaitseminen.
Se on tärkeä osa, mutta vain osa.
Sanoma on siis: Kuinka saat työstäsi kaiken irti.
Raamattu vastaa tähän kysymykseen.
Kolossalaiskirje 3:22 - 4:1
Tässä ensimmäinen sana voi häiritä sinua. Se alkaa: "Orjat...".
Ajattelet, ettei se koske sinua.
Jotkut teistä tuntevat olevansa vastuunkantajia -
mutta muistutan teitä silti jostakin. Paavali aloittaa sanomalla "orjat",
koska Paavalin päivinä ehkä puolet Rooman valtakunnassa oli orjia.
Lääkärit, opettajat ja muut. Monet ammattimiehet olivat orjia.
He eivät olleet orjia, jollaisiksi heidät nykyisin ymmärretään.
Löydät täältä orjat, herrat ja Herran.
Huomaa tämä. Vaikka tilanne ei ole sama tänä päivänä, -
periaate on sama. On työntekijöitä ja on työnantajia, -
ja on iso pomo, joka on Herra Jeesus Kristus.
Tässä olevat periaatteet soveltuvat tänään kuten Paavalinkin päivinä.
Älä anna sanan "orjuus" häiritä. Kuulkaa: -
"Palvelijat, olkaa maallisille isännillenne kaikessa kuuliaiset, -
ei silmänpalvelijoina, ihmisille mieliksi, -
vaan sydämen yksinkertaisuudessa peljäten Herraa.
Kaikki, mitä teette, se tehkää sydämestänne, -
niinkuin Herralle eikä ihmisille, -
tietäen, että te saatte Herralta palkaksi perinnön; -
te palvelette Herraa Kristusta.
Sillä se, joka tekee väärin, on saava takaisin, mitä on väärin tehnyt; -
ja henkilöön ei katsota. Isännät, tehkää palvelijoillenne, -
mitä oikeus ja kohtuus vaatii, -
sillä te tiedätte, että teilläkin on Herra taivaassa."
Kuinka siis saada työstä kaikki irti?
Jos työskentelet samassa työssä vuoden, 10 tai 30 vuotta; -
miten saa siitä kaiken irti?
Saat viisi tapaa, joiden tiedän toimivan.
Niistä on hyötyä, joten kirjoita ne muistiin.
Huomenna menet töihin joko innoissasi tai peläten.
Miksi herätä tässä maailmassa joka aamu peläten joutuvansa töihin?
Kirjoita tämä ensin:
Saamme työstä enemmän, jos teemme sitä palvelijoina.
Saamme työstä enemmän irti palvelijoina.
Tiedän, että se on sitä vastaan, mihin yhteiskunta uskoo.
Haluamme puhua oikeuksistamme, ryhmästämme, itsenäisyydestä, -
keskustelustamme ja siitä, mitä saamme.
Ajatus palvelijana olemisesta ja palvelijahengestä on vieras.
Tästä johtuen yhteiskuntamme on mikä se on.
Elämämme kaikkien osa-alueiden periaatteet ovat hukassa.
Kysyt: "Miksi ajattelet, ettei minulla ole palvelijahenkeä?"
Jos omaa palvelijahengen, missä sitä ei tarvita?
Meillä pitää olla palvelijan mieli kaikkialla, -
koska se on Jumalan lapsen luonne.
Jumala tuo meidät maailmaan, kasvattaa ja pelastaa meidät, -
meillä tulee olla palvelijahenki, sama kuin Jeesuksella.
Avaa Filippiläiskirjeen toinen luku.
Tässä puhutaan inkarnaatiosta, että Jeesus Kristus tuli lihassa.
Filippiläiskirje 2:5-8: "Olkoon teillä se mieli, -
joka myös Kristuksella Jeesuksella oli, -
joka ei [...] katsonut saaliiksensa olla Jumalan kaltainen, -
vaan tyhjensi itsensä ja otti orjan muodon, -
tuli ihmisten kaltaiseksi, [...] -
hän nöyryytti itsensä ja oli kuuliainen [...] hamaan ristin kuolemaan asti."
Seuraava jae kertoo, että Jumala korotti Hänet.
Jeesus tuli palvelijaksi. Hän tuli orjana palvelemaan ihmisiä.
Jos haluamme saada työstä parhaan hyödyn ja eniten irti, -
meillä tulee olla Jeesuksen palveleva mieli.
Se vaikuttaa työsi laatuun. Kun meillä on palvelijan mieli, -
olemme motivoituneempia tekemään ja antamaan parhaamme.
Kun heräät aamulla ja menet töihin palvelijana, -
olet onnellisempi ja menet iloisena. Menet palvelemaan Herraa.
Sen lisäksi se vaikuttaa ympärillä oleviin ihmisiin.
Jos palvelemme muita, mikä liekään tehtävämme, -
jos menemme palvelijana, meillä on paljon parempi todistus.
Kun joku lähestyy palvellakseen sinua, -
hän saa huomiosi välittömästi.
On harvinaista, että joku haluaa palvella nykyisin ketään.
Kun sinulle sanotaan: "Miten voin palvella?", mennessäsi kauppaan.
Vakuutan, että hän saa huomiosi. Usein joutuu etsimään myyjää.
"Onko tällä ketään, joka palvelisi, ottaisi rahani, vastaisi kysymyksiini -
tai auttaisi löytämään tarvitsemani?" Mutta he vain seisoskelevat.
Usein ajatellaan, että tulee hyväksikäytetyksi, -
jos omaa palvelijan mielen, kuten Jeesus.
Asenteemme ei tulisi riippua kohtelusta.
Tulee miettiä, mitä Kaikkivaltias Jumala odottaa minulta uskovana?
Jos haluaa työltään enemmän, menee töihin palvelemaan.
Olen täällä palvellakseni työnantajaani ja niitä, joita varten teen työtä.
Tuo on ensimmäinen perusperiaate.
Toinen on tämä: Jos haluan saada kaiken irti työstäni, -
teen sitä kuin Herralle.
Opiskeluaikana olin kesätyössä vaatetehtaan valkaisulaitoksessa.
Se oli kuuma ja vaikea paikka.
Noin 30 minuutissa olin kauttaaltaan märkä.
Alkuun, parin viikon ajan, äitini oli vihainen.
Hän teki raskasta työtä kahdeksasta kuuteen -
ja silti hän sanoi: "Sinun ei tarvitse tehdä kovaa työtä", vaikka itse tekikin.
Minun piti muuttaa asennettani, koska en pitänyt siitä.
Sanoin: "Herra, teen tätä työtä Sinulle. Sinä olet pomo."
Saatoin kulkea siellä, eikä se kuumuus häirinnyt minua yhtään.
Kerron, mitä Herra teki.
Todistin yhdelle, menin pukuhuoneeseen -
ja sinne tuli pari kaveria juttelemaan. Pomo oli vähän vaikea tapaus.
Ajattelin pomon antavan potkut tai tulevan uskoon.
Hän tuli huoneeseen, kun olimme tauolla.
Kerroin heille uskostani ja Herrasta.
He kutsuivat minua diakoniksi.
Pomo tuli sinne. Hän vain pudisti päätään ja käveli ääneti ulos.
Seuraavana kesänä hän palkkasi minut ilman kysymyksiä.
Jos olisin moittinut kuumuutta ja työoloja sanoen: -
"Kuka täällä voi tehdä töitä? Tämän täytyy olla Hades tai Gehenna.
En kestä tätä." Tiedätkö? Kukaan ei olisi kuunnellut todistustani, -
olisin menettänyt työni enkä olisi saanut sitä seuraavana kesänä.
Vaikka työ näyttää maalliselta, on ymmärrettävä, -
että Jumala on asettanut siihen. Teen työni Hänelle.
Kun suhtautuminen muuttuu, teemme työn hyvin antaen hyvän todistuksen.
Teet työtäsi sydämestäsi Jumalalle -
tietäen, että Hän on laittanut juuri siihen -
vaikka työ on vaikea, käytetään hyväksi, työaika on huono ja muuta.
Jos valitamme muiden kanssa, emmekä vakuuta todistajina.
Tämän ajan ongelma on se, että moni Jumalan ihminen -
käyttäytyy työssä ja kirkossa eri tavoin.
Kadotamme todistuksen voiman siellä, missä sen pitäisi näkyä ja kuulua.
Tietävätkö toverisi sanomattakin, että olet uskovainen?
Pitääkö julistaa: "Olen kristitty. Varokaa, mitä kuulteni puhutte."
Kuuntele tarkkaan!
Elämäsi tulisi olla niin Jeesuksen Kristuksen vallassa, -
että kun astut sisään, sinun läsnäolosi kertoo jotain.
Ei tarvitse sanoa olevansa kristitty; olemus paljastaa.
Hengellä täytetyssä uskovassa on jotain.
Häneltä ei tarvitse kysyä, onko hän uskovainen.
Se on Jeesuksen Kristuksen läsnäolo hänessä.
He näkevät, kuulevat ja tietävät eron sanomattakin.
Mitään ei tarvitse kertoa. Kun he alkavat kysellä, saat kertoa, -
miten Herra on vaikuttanut elämässäsi ja on auttanut eri tilanteissa.
Meidän työmme on olla Herran käytössä.
Kolmas asia: Jotta saamme kaiken irti työstämme, -
meidän tulee nähdä Kristus auktoriteettinamme.
Hän on pomo.
Sanotko: "Toivon, että pomoni käyttäytyisi kuten Hän"?
Luetaan Kol. 3:22: -
"Palvelijat, olkaa maallisille isännillenne kaikessa kuuliaiset,"
Kuuntele tarkasti. En tahdo, että ymmärrät väärin.
Ehkä sanot: "Jos tietäisit, mitä töitä minun pitää tehdä."
Tässä sanotaan: "olkaa maallisille isännillenne kaikessa kuuliaiset".
Ellei sinua käsketä tekemään moraalitonta, turmeltunutta, -
jumalatonta, Raamatun vastaista, epärehellistä, -
tulee sinun tehdä mitä pyydetään; se on sinun vastuullasi.
Jos et voi tai halua tehdä sitä, vaihda työtä tai asennetta.
Jakeessa 3:23 on sanottu, kuka on pomo.
Teemme töitä Ison Pomon hyväksi. Hän on luonut kaiken -
ja antanut joillekin ihmisille auktoriteettia.
Hän on se, joka asettaa ihmiset ja kuninkaat tehtäviinsä -
ja ottaa ne heiltä pois.
Jos joku on ylimielinen, itsekäs, ylpeä, käyttää kyynärpäätaktiikkaa, -
hyväksikäyttää vaatien asioita, joita ei pitäisi, -
Heidän päivänsä tulee. Sanotko: "En tarvitse sietää tätä."
Meidän on siedettävä, kunnes Jumala käskee toisin.
Monet tilanteet ovat hyvin vaikeita.
Mietit, miten minä pastorina voisin ymmärtää.
Pastorit tietävät, mitä on johtaa ihmisiä, -
jotka eivät pidä hänestä eivätkä tahdo häntä.
Hän yrittää palvella viikosta, kuukaudesta ja vuodesta toiseen -
saaden arvostelua ja kaikkea muuta.
Palvelemme Herraa kuten sinäkin. Et jätä työtäsi, kun se on raskasta.
Älä jätä työtäsi siksi, että se on raskasta.
Ehkä Jumala on pannut sinut sinne, työstääkseen jotain sinussa.
Hän kasvattaa luonnettasi, voimaasi ja kestävyyttäsi.
Hän antaa kohdella sinua huonosti, että oppisit kohtelemaan toisia hyvin.
Ehkä Jumala valmistaa sinua oikeaan asemaasi.
Jos jätät työsi, koska se on raskasta, palkka on pieni, kohtelu on huonoa, -
et ehkä ymmärrä, että Jumala sallii sen, -
jotta oppisit kohtelemaan ihmisiä Jumalan mielen mukaisesti.
Älä lähde pois, ellei Jumala sano. Hän on pomo.
Jotkut leikkivät Jumalaa, mutta sinä hymyilet sanoen: -
"Herra auta heitä", sillä heidän aikansa tulee.
Mitä Jumala vihaa eniten? Ylpeyttä ja ylimielisyyttä, -
itsensä korottajaa, etusijan ottajaa.
Totuus on, että aina on joku, joka päihittää heidät.
Parhaan tuloksen saavat aikaan ne, jotka ovat nöyriä ja epäitsekkäitä.
Heillä on hyvä sydän toisia ihmisiä kohtaan.
Saadakseen kaiken irti työstään pitää tunnistaa kuka on pomo.
Hän on Jeesus Kristus itse.
Neljäs periaate: Jotta työsi olisi hedelmällistä, -
näe toiset ihmiset arvokkaina.
Näe heidät arvokkaina. Me emme käytä hyväksi ihmisiä.
Teemme kaiken rakastaen ja kunnioittaen ihmisiä.
On monia töitä, joissa ihmisiä hyväksikäytetään.
Kun ihmisiä hyväksikäytetään, ei useinkaan ajatella, -
että Jumala on tuomari. Hän ei anna sen jatkua.
Joskus palkka on liian pieni, -
työnantaja katsoo, miten pienellä palkalla työskentelet.
Huomaa: Jos olet kristitty työnantaja -
ja tavoitteenasi on saada työvoimaa mahdollisimman vähällä rahalla, -
se ei ole Kristuksen tahto.
Jeesus ei mieti, miten pieni korvaus riittäisi tai kuinka vähän vapaapäiviä.
Jos ajattelet, että toisten huonosti kohteleminen kuuluu bisnekseen, -
niin ei ole. Huono kohtelu ei Jumalan näkökulmasta kuulu bisnekseen.
Rakastat ja välität ihmisistä, kohtelet heitä hyvin.
Entä laiskat ja huolimattomat?
Käsittele asia heitä hyvin kohdellen ja selitä, että et hyväksy sitä.
Puhun ihmisten hyväksikäytöstä, täyden hyödyn saamisesta.
En puhu siitä, että heitä vahvistetaan opetetaan ja rakennetaan, -
jotta he ymmärtäisivät oman etunsa.
Puhun epäoikeudenmukaisesta hyödyntämisestä.
Katsotaan, mitä Kol. 4:1 sanoo tästä.
"Isännät [työnantajat], tehkää palvelijoillenne, -
mitä oikeus ja kohtuus vaatii, sillä [...] teilläkin on Herra taivaassa."
Jokaisen työnantajan ja yritysjohtajan pitää tietää, -
että heilläkin on Herra taivaassa
Hän on Kaikkivaltias Jumala, sinun Herrasi, tiedät tai et.
Hänelle, Jeesukselle Kristukselle, meidän pitää tehdä tili.
Nyt tuli hiljaista. Viimeinen kohta on tämä:
Jotta saa työstä kaiken hyödyn, -
pitää arvioida palkkiota nykyhetkessä ja tulevaisuudessa.
Nykyistä ja tulevaista.
Jos näet palkkasi vain rahana, -
vain numerot dollarin kohdalla, niin olet unohtanut pääasian.
Se ei ole ainoa palkka. Se on se, mitä näet, -
mutta kuten sanoin, usein luonne kasvaa vaikeuksissa.
Joskus Jumala ympäröi sinut niillä, jotka rakastavat ja rohkaisevat.
Porukka tekee hyvää työtä ja on hyvillä mielin.
On erinomainen yhteishenki.
Näet ihmisten nauttivan monista hyvistä asioista.
Näin on, kun luotetaan Herraan ja kohtelu on hyvä.
Yritystoimissa ja hengellisessä työssä syntyy paljon hyvää.
Työ on siis enemmän kuin palkka.
Se on enemmän kuin mitä näet tässä ja nyt.
Se, mistä tulemme palkituksi työssämme, ei rajoitu vain palkkaan.
Luetaan vielä, mitä Kolossalaiskirje 3:24 sanoo.
"...tietäen, että te saatte Herralta palkaksi perinnön; -
te palvelette Herraa Kristusta."
Muistakaa tämä: Joskus ymmärretään väärin, -
että työ, jota teemme maailmassa, on vain yksi asia.
Jumala palkitsee siitä, mitä teimme Jeesukselle.
Ei vain pyhäkoulu- ja kuorotyöstä, puhumisesta ja todistamisesta.
Jumala palkitsee jokaisesta elämän osa-alueesta.
Ei vain muutamasta, vaan kaikista.
"...tietäen, että te saatte Herralta palkaksi perinnön; -
te palvelette Herraa Kristusta."
Ajatelkaa, jos Jumala on se iso pomo, -
Hän on se, joka lopulta päättää palkan. Eikö niin?
Jos Hän on iso pomo, ja Hän on, Hän johtaa kaikkea, -
Hän päättää, mikä on palkkio.
Osan palkkiosta saamme heti antamastamme ajasta ja vaivasta.
Lopullisen palkkion maksaa toinen.
Ehkä et ole huomannut, että suurin osa palkinnoista, -
joita keräät itsellesi taivaaseen, -
tulee maallisesta työstäsi päivästä toiseen.
Työskentelet 40, 50 tai 60 tuntia siinä kyseisessä tehtävässä.
Kuinka paljon vietät aikaa kirkossa? Et kovin paljon.
Käytätkö niin paljon aikaa muuhun?
Suurin osuus palkkiostasi, kun seisot Herran edessä, -
tulee siitä, mitä olet tehnyt työssäsi, olipa työ mikä tahansa.
Se ei tule seurakunnassa käymisestä.
Jotkut teistä palvelevat kirkossa. Jumala palkitsee siitäkin.
Neljäkymmentä tuntia viikostasi on maallisessa työssä.
Hän palkitsee sinut jokaisesta teosta.
Hän palkitsee siitä, että teit parhaasi, -
ymmärtäen, että toiset ovat samanlaisia kuin sinä.
Hän palkitsee tekojemme mukaan.
Meillä kaikilla on työtä. Työ on Jumalasta.
Se on osa vastuutamme uskovina. Minä teen sitä koko sydämestäni.
En tehdäkseni vaikutusta, vaan koska rakastan Herraa Jumalaa.
Teen sen toisia kunnioittaen, palvelijan hengessä.
Se on Herran työtä, teen sitä Hänelle.
Ymmärrän, että Hän huolehtii palkkiostani.
Miten tämä koskee niitä, jotka eivät ole kristittyjä?
Et saavuta parasta tulosta, jos Jeesus ei ole Vapahtajasi, -
sillä teet työtäsi Häntä vastaan. Kun luotat Herraan pelastajanasi, -
saat syntisi anteeksi ja puhtaan sydämen.
Jumala toimii elämässäsi. Teet asioita paremmin.
Olet varmasti kaikin tavoin viisaampi. Kun Jumalan Sana täyttää mielesi, -
ajattelet asioita Jumalan näkökulmasta.
Käytöksesi ja asenteesi muuttuvat -
ja saat etuoikeuden olla Jumalan palvelija.
Pyydä Herraa Jeesusta antamaan syntisi anteeksi ja -
olemaan Vapahtajasi elääksesi Hänen tahdossaan.
Jos olet työntekijänä tehnyt huonoa työtä, -
laiskotellut, viivytellyt, vaatinut tai kritisoinut, -
pyydä Jumalaa antamaan sinulle anteeksi -
työntekijänä ja Jumalan palvelijana.
Jos olet ollut ahne ja kova työnantaja, -
käyttänyt työntekijöitä heitä rakastamatta, -
pyydä Jumalaa antamaan sinulle anteeksi, -
koska teit syntiä Häntä vastaan. Pyydä Jumalalta palvelijanmieltä, -
että voit työnantajana palvella ihmisiä ympärilläsi, -
ja he näkevät Kristuksen sinussa. Silloin asenne yrityksessä muuttuu.
Yksi ihminen voi muuttaa ilmapiiriä, jos hän haluaa elää jumalisesti.
Jokainen meistä kysyköön nyt Herralta:
"Millainen työntekijä olen ja mitä minun pitää muuttaa?"
Kiitos Isä, että rakkaudessasi panet meidät totuuden eteen.
Pyydän, että Pyhä Henki puhuu avoimiin sydämiimme, -
että kukin meistä sitoutuu -
tekemään työtään palvelijan sydämellä -
ymmärtäen, että teemme sitä Sinulle, joka olet Herra.
Sinä rakastat työtovereitamme -
ja uskomme, että ajallaan palkitset meidät.
Jeesuksen nimessä. Aamen.
Jos ohjelmamme on siunannut sinua, käy verkkosivuillamme: intouch.org
Kosketuskohta johdattaa ihmisiä syvempään Jeesus-suhteeseen -
ja vahvistaa paikallisia seurakuntia.
Tämän ohjelman maksoi Kosketuskohta-palvelutyö.
Sen mahdollistivat Jumalan armo ja teidän rukouksenne ja lahjanne.
Suomennos: Voitto Kettunen